
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 401 

29 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση της αρμοδιότητας καθορισμού ωρών ερ¬ 
γασίας κατά τις εργάσιμες ημέρες της εβδομάδος, 
καθώς και Σάββατα, Κυριακές και αργίες, με εναλ¬ 
λασσόμενες βάρδιες καθ' όλο το 24ωρο του προ¬ 
σωπικού φύλαξης του Οργανισμού Αντισεισμικού 
Σχεδιασμού και Προστασίας (ΟΑΣΠ) στον Υπουρ¬ 


γό Π ΕΧΩΔΕ. 1 

Διορισμός μελών στη Διοικητική Επιτροπή Στρατιωτι¬ 
κών Επιτάξεων Πρωτεύουσας του Κράτους 
(ΔΕΣΕΠΚ). 2 

Σύσταση Επιτροπής για την προμήθεια αγαθών σημα¬ 
ντικής οικονομικής ή τεχνολογικής αξίας. 3 

Τροποποίηση της απόφασης Π 1/997/28.2.2005 «Συ¬ 
γκρότηση Ομάδας Εργασίας». 4 

Τροποποίηση οργανισμού του Γενικού Νοσοκομείου 
Πρέβεζας. 5 

Επιστημονική διασύνδεση της Μονάδας Αιμοκάθαρ¬ 
σης ΝΕΦΡΟ ΙΑΤΡΙΚΗ ΕΠΕ με την Μ.Τ.Ν. του Γεν. 
Νοσοκομείου Μελισσίων«Α.ΦΛΕΜΙΓΚ». 6 


Σύσταση ειδικής νομοπαρασκευαστικής επιτροπής 
για την επεξεργασία και εισήγηση των αναγκαίων 


νομοθετικών μέτρων, που αφορούντοντρόπο διοί¬ 
κησης των δικαστηρίων, την κατάσταση των δικα¬ 
στικών λειτουργών και άλλα σχετικά θέματα. 7 

Τροποποίηση του Κανονισμού Εσωτερικής Υπηρεσίας 
του Εφετείου Λαμίας. 8 

Τροποποίηση του Κανονισμού Εσωτερικής Υπηρεσίας 
του Πρωτοδικείου Αλεξανδρούπολης. 9 

Παροχή άδειας για τη συγχώνευση αμοιβαίων κεφα¬ 
λαίων που διαχειρίζεται η εταιρεία ΓΕΝΙΚΗ 
Α.Ε.Δ.Α.Κ. 10 


ΑΠΟΦΑΣΕΙ Σ 

Αριθ.ΔΙΑΔΠ/ Γ2γ/3701 (ΐ) 

Μεταβίβαση της αρμοδιότητας καθορισμού ωρών εργα¬ 
σίας κατά τις εργάσιμες ημέρες της εβδομάδος, κα¬ 
θώς και Σάββατα, Κυριακές και αργίες, με εναλλασσό¬ 
μενες βάρδιες καθ' όλο το 24ωρο του προσωπικού φύ¬ 
λαξης του Οργανισμού Αντισεισμικού Σχεδιασμού και 
Προστασίας (ΟΑΣΠ) στον Υπουργό ΠΕΧΩΔΕ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 
1157/1981 «Περί κυρώσεως της από 29.12.1980 πράξεως 
Νομοθετικού περιεχομένου του Προέδρου της Δημοκρα¬ 
τίας, περί καθιερώσεως πενθημέρου εβδομάδας εργα¬ 
σίας των δημοσίων εν γένει υπηρεσιών και ρυθμίσεως συ¬ 
ναφών θεμάτων και τροποποιήσεως διατάξεων ταύτης» 
(ΦΕΚ 126/Α'). 

2. Τις διατάξεις της παραγράφου 5 του άρθρου 8του Ν. 
2880/2001 (ΦΕΚ 9 Α') «Πρόγραμμα Πολιτεία» για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις». 

3. Τις διατάξεις της παραγράφου 1 και 2 του άρθρου 23 
του Ν. 1735/1987 (ΦΕΚ 195 Α') «Προσλήψεις στο δημόσιο 
τομέα Κοινωνικός Έλεγχος κ.λπ.». 

4. Τις διατάξεις του άρθρου 27 του Ν. 2081/1992 (ΦΕΚ 
154/Α' 1992) «Περιορισμός και Βελτίωση της αποτελε- 
σματικότητας των κρατικών δαπανών και άλλες διατά¬ 
ξεις», με το οποίο προστέθηκε άρθρο 29α στον Ν. 
1518/1985 (ΦΕΚ 137 Α'), όπως τελικά αντικαταστάθηκε με 
το άρθρο 1 του Ν. 2469/1997 (ΦΕΚ39/Α'). 

5. Τις διατάξεις της παρ. 1 του άρθρου 24 του Ν. 3200/ 
2003 (Τροποποιήσειςτου Ν. 1388/1983). 

6. Την με αριθ.ΔΙΔΚ/Φ. 1/2/6139 (ΦΕΚ 527/Β/24.3.2004) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

7. Το έγγραφο αρ. πρωτ. 3701/24.2.2005 του Υπουργεί¬ 
ου ΠΕΧΩΔΕ με το οποίο επισημαίνεται η ανάγκη εργασίας 
κατά τις εργάσιμες ημέρες της εβδομάδας καθώς και 
Σάββατα, Κυριακές και αργίες με εναλλασσόμενες βάρ¬ 
διες καθ' όλο το 24ωρο των υπαλλήλων του ΟΑΣΠ που 
αποτελούν τη βάρδια φύλαξης του ΟΑΣΠ. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Μεταβιβάζουμε στον Υπουργό ΠΕΧΩΔΕ την αρμο¬ 
διότητα να καθορίζει με απόφασή του τις ώρες εργασίας 
κατά τις εργάσιμες ημέρες της εβδομάδας, καθώς και 
Σάββατα, Κυριακές και αργίες με εναλλασσόμενες βάρ¬ 
διες καθ' όλο το 24ωρο, των υπαλλήλων που απασχολού¬ 
νται στον ΟΑΣΠ και αποτελούν τη βάρδια φύλαξης του 
ΟΑΣΠ, παράλληλα δε έχουν και καθήκοντα που εντάσσο¬ 
νται άμεσα στο σχέδιο ετοιμότητας του Οργανισμού, 
προκειμένου ο ΟΑΣΠ σε περίπτωση εκδήλωσης σεισμι¬ 
κού φαινομένου να προβαίνει άμεσα στις ενδεικνυόμενες 
κάθε φορά ενέργειες που προβλέπονται από το σχέδιο 
«Ξενοκράτης - Σεισμοί». 

2. Το πιο πάνω προσωπικό θα απασχοληθεί μέσα στα 
καθοριζόμενα όρια που προβλέπουν οι ισχύουσες διατά¬ 
ξεις περί ωραρίου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ.Φ.851.1/7/606643 (2) 

Διορισμός μελών στη Διοικητική Επιτροπή Στρατιωτικών 
Επιτάξεων Πρωτεύουσας του Κράτους (ΔΕΣΕΠΚ). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το Ν. 4442/1929 (Άρθρα 32 &33) «Περί Στρατιωτικών 
και Αεροπορικών Εισφορών και Ναυλώσεων». 

β. Το Β.Δ. 792/1961 (Άρθρο 4) «Περί Τύπου ΠράξεωνΤι- 
νών Αρμοδιότητας Υφυπουργού Εθνικής Άμυνας». 

γ. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137 Α') που προστέθηκε με το 
άρθρο 27του Ν. 2081/1992(ΦΕΚ 154 Α'), όπως αντικατα- 
στάθηκε με το άρθρο 1 παρ. 2 του Ν. 2469/1997 (ΦΕΚ 38 
Α'). 

δ. Την μεαριθμ. 177026/17 Μαρ. 2004 (ΦΕΚ 517 Β') κοι¬ 
νή απόφαση Πρωθυπουργού και Υπουργού Εθνικής Άμυ¬ 
νας «Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας». 

ε. Τη Φ.851.1/9/623254/Σ. 1646/22 Απρ. 2004 (ΦΕΚ 740 
Β') Απόφαση ΥΦΕΘΑ. 

στ. Το με αριθμό πρωτ. 300/16 Δεκ. 2004 έγγραφο του 
Αρείου Πάγου. 

ζ. Το από 18 Νοε. 2004 έγγραφο του ΕΒΕΑ. 

η. Το από 12 Ιαν. 2005 έγγραφο του Εφετείου Αθηνών. 

θ. Το με αριθμό πρωτ. 1307/25 Ιαν. 2005 έγγραφο του 
Πανεπιστημίου Αθηνών. 


ι. Το Φ.851/4/14/Σ.11/28 Ιαν. 2005 έγγραφο της 
ΔΕΣΕΠΚ. 

ια. Το Φ.851/2/41132/Σ. 80/8 Φεβ. 2005 έγγραφο της 
ΑΣΔΥΣ/ΔΟΙ, αποφασίζουμε: 

2. Διορίζουμε ως μέλη της ΔΕΣΕ Πρωτεύουσας του 
Κράτους, για το έτος 2005, ως ακολούθως: 

α. Τακτικά Μέλη 

(1) Τον Αρεοπαγίτη Δημήτριο Κιτρίδη, ως Πρόεδρο. 

(2) Την Εφέτη Αθηνών Ιωάννα Πετροπούλου. 

(3) Τον Αναπληρωτή Καθηγητή του Πανεπιστημίου Αθη¬ 
νών Ανδρέα Δημητρόπουλο. 

(4) Τον Α' Αντιπρόεδρο του Εμπορικού και Βιομηχανικού 
Επιμελητηρίου Αθηνών (ΕΒΕΑ) Παύλο Γιαννακόπουλο. 

(5) Τον Ανχη(ΜΧ) Ανδρέα Φαμέλη της ΑΣΔΥΣ/ 
ΔΙΣΧΕΥΔΜ. 

β. Αναπληρωματικά Μέλη 

(1) Τον Αρεοπαγίτη Αθανάσιο Μπρίλλη, ως Πρόεδρο. 

(2) Την Εφέτη Αθηνών Χρυσούλα Παρασκευά. 

(3) Την Επίκουρο Καθηγήτρια του Πανεπιστημίου Αθη¬ 
νών Θεοδώρα Αντωνίου. 

(4) Το Β'Αντιπρόεδρο του Εμπορικού και Βιομηχανικού 
Επιμελητηρίου Αθηνών (ΕΒΕΑ) Ιωάννη Γρανίτσα, ως μέ¬ 
λος. 

(5) Τον Σχη(ΠΖ) Αντώνιο Κωνσταντάκη της ΑΣΔΥΣ/ΔΙ- 
ΠΑ. 

γ. Γραμματέα της ΔΕΣΕΠΚτον Ανχη(Ο) Πλάτων Σαββί- 
δη του Ε' ΕΛΔΑΠ με αναπληρωτή τον Τχη(Ο) Αθανάσιο 
Λαναρά και γραμματειακή υποστήριξη τη Μ.Υ Δήμητρα 
Σώτηρα της ΔΕΣΕΠΚ. 

3. Οι συνεδριάσεις της ΔΕΣΕΠΚ θα πραγματοποιούνται 
σε αίθουσα του Στρατοδικείου Αθηνών. 

4. Η δαπάνηπου θαπροκληθεί απάτην εκτέλεση τηςπα- 
ρούσας Απόφασης θα βαρύνει τον Π/Υ ΥΕΘΑ/ΓΕΣ/2005, 
ΕΦ 11200,ΚΑΕ 0515. 

5. Η παρούσα καταργεί την (ε) σχετική Απόφαση και 
ισχύει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-♦- 

Αριθ. Π1/1316 (3) 

Σύσταση Επιτροπής για την προμήθεια αγαθών σημαντι¬ 
κής οικονομικής ή τεχνολογικής αξίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 3 του Ν. 2286/1995 «Προ¬ 
μήθειες του δημόσιου τομέα και ρυθμίσεις συναφών θε¬ 
μάτων» (ΦΕΚ 19/Α/1995), όπως αντικαταστάθηκε με το 
άρθρο 8του Ν. 2741/1999 «Ενιαίος Φορέας Ελέγχου Τρο¬ 
φίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις (ΦΕΚ 
199/Α/1999), όπως τροποποιήθηκε με την παρ. 35 του άρ¬ 
θρου 1 του Ν. 3065/2002 «Μεταφορά αρμοδιοτήτων του 
Υπουργικού Συμβουλίου σε άλλα κυβερνητικά όργανα» 
(ΦΕΚ251/Α/2002). 

2. Την με αριθμό Π1/214/5.1.2000 κοινή απόφαση του 
Υπουργού Εθνικής Οικονομίας και του Υφυπουργού Ανά¬ 
πτυξης «Προμήθειες σημαντικής οικονομικής ή τεχνολο¬ 
γικής αξίας» (ΦΕΚ 79/Β/2000). 

3. Την με αριθμό Π1/3111/30.6.2004 κοινή απόφαση των 
Υπουργών Οικονομίας και Οικονομικών και Ανάπτυξης 
«Έγκριση Ενιαίου Προγράμματος Προμηθειών (Ε.Π.Π.) 
έτους 2004». 

4. Την με αριθμό Π 1/3271/20.7.2004 απόφαση του 
Υπουργού Ανάπτυξης «Εφαρμογή Ενιαίου Προγράμμα¬ 
τος Προμηθειών έτους 2004». 

5. Την με αριθμό Π1/4329/1.9.2004 απόφαση του 
Υπουργού Ανάπτυξης «Εντάξεις στο ΕΠΠ 2004 - ΠΙΣΤ. 
2004 και 2005». 

6. Την με αριθμό Π1/4013/20.10.2004 κοινή απόφαση 
των Υφυπουργών Οικονομικών και Ανάπτυξης «Επιλογή 
προμήθειας ως σημαντικής οικονομικής ή τεχνολογικής 
αξίας». 

7. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985), 
όπως το άρθρο αυτό προστέθηκε με το άρθρο 27 του Ν. 
2081/1992 (ΦΕΚ 154/Α/1992) και τροποποιήθηκε με το 
άρθρο 1 παρ. 2περ. α'του Ν. 2469/1997 (ΦΕΚ38/Α/1997). 

8. Τα με αριθμό Π1/496/2005, Π1/495/2005, Π1/494/ 
2005, Π1/493/2005 και 492/2005 έγγραφα του Υφυπουρ¬ 
γού Ανάπτυξης προς τον Πρόεδρο της Νέας Δημοκρα¬ 
τίας, τον Πρόεδρο του Πανελληνίου Σοσιαλιστικού Κινή¬ 
ματος τη Γενική Γραμματέα του Κομμουνιστικού Κόμμα¬ 
τος Ελλάδας, τον Πρόεδρο του Συνασπισμού της 
Αριστερός των Κινημάτων και της Οικολογίας και τον 
Πρόεδρο του Ελεγκτικού Συνεδρίου αντίστοιχα. 

9. Το με αριθμό 75/4.2.2005 έγγραφο του Γενικού Γραμ- 
ματέα της Κοινοβουλευτικής Ομάδας της Νέας Δημο¬ 
κρατίας. 

10. Το από 17.2.2005 έγγραφο του Γραμματέα της Κε¬ 
ντρικής Επιτροπής του Πανελληνίου Σοσιαλιστικού Κινή¬ 
ματος. 

11. Το από 7.2.2005 έγγραφο της Γ ενικής Γ ραμματέως 
του Κομμουνιστικού Κόμματος Ελλάδας. 

12. Το από 17.2.2005 έγγραφο του Προέδρου του Συνα¬ 
σπισμού της Αριστεράςτων Κινημάτων καιτης Οικολογίας. 

13. Το με αριθμό ΦΓ4/3172/4.2.2005 έγγραφο του Προ¬ 
έδρου του Ελεγκτικού Συνεδρίου. 

14. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας καθορίζεται με την 
2/73507/0022/8.11.2000 (ΦΕΚ 1408/Β/2000) κοινή από¬ 
φαση των Υπουργών Οικονομίας και Οικονομικών και 
Ανάπτυξης, που εκδόθηκε κατ’ εξουσιοδότηση του άρ¬ 
θρου 3 του Ν. 2286/1995, όπως αντικαταστάθηκε με το 
άρθρο 8 του Ν. 2741/1999, αποφασίζουμε: 

Άρθρο 1 

Α. Συνιστάται Επιτροπή για την προμήθεια αγαθών ση¬ 
μαντικής οικονομικής ή τεχνολογικής αξίας, που αποτε- 
λείται από: 

α) Τον Υπουργό Δημόσιας Τάξης, ως Πρόεδρο. 

β) Το Γενικό Γραμματέατου Υπουργείου Οικονομίας και 
Οικονομικών Γ. Μέργο. 

γ) Το Γ ενικό Γ ραμματέα Εμπορίου του Υπουργείου Ανά¬ 
πτυξης Δημήτριο Βρεττάκο. 

δ) Τον Καλαντζή Δημήτρη ως εκπρόσωπο της Νέας Δη¬ 
μοκρατίας, με αναπληρωτή του το Λαγό Χρήστο. 


ε) Τον Τατσιόπουλο Ηλία, ως εκπρόσωπο του Πανελλη¬ 
νίου Σοσιαλιστικού Κινήματος, με αναπληρωτή του τον 
Λεώπουλο Ιωάννη - Βρασίδα. 

ζ) Το Μαραγκουδάκη Κώστα, ως εκπρόσωπο του Κομ¬ 
μουνιστικού Κόμματος Ελλάδας, με αναπληρωτή του τον 
Μπέρτσια Νίκο. 

η) ΤονΤσουρούτα Ιωάννη, ως εκπρόσωπο του Συνασπι¬ 
σμού της Αριστερός των Κινημάτων και της Οικολογίας, 
με αναπληρωτή του τον Καπογιάννη Ηλία. 

θ) Τον Ζυμή Μιχαήλ, Σύμβουλο του Ελεγκτικού Συνε¬ 
δρίου, με αναπληρωτή του τον Νταή Ευάγγελο, ομοιό- 
βαθμο, ως μέλη. 

Β. Η Επιτροπή είναι αρμόδια για την προμήθεια 175 τεμ. 
Πυροσβεστικών Αυτοκινήτων παντός εδάφους για το 
Α.Π.Σ. 

Άρθρο 2 

α) Τον Πρόεδρο σε περίπτωση απουσίας ή κωλύματος, 
αναπληρώνει ο Γ ενικός Γ ραμματέαςτου Υπουργείου Δη¬ 
μόσιας Τάξης. 

β) Χρέη γραμματέα της Επιτροπής εκτελεί υπάλληλος 
με βαθμό τουλάχιστον Α', υποδεικνυόμενος, με τον ανα¬ 
πληρωτή του, από τον Πρόεδρο της Επιτροπής. 

γ) Κατά τα λοιπά, εφαρμόζονται οι διατάξεις του Ν. 
2286/1995 (ΦΕΚ 19/Α/1999), όπως ισχύουν σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. Π1/1250 (4) 

Τροποποίηση της απόφασης Π 1/997/28.2.2005 «Συγκρό¬ 
τηση Ομάδας Εργασίας». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 2286/1995 (ΦΕΚ 19/Α/1995) «Προμήθειες 
του Δημοσίου Τομέα και ρυθμίσεις συναφών θεμάτων», 
όπως τροποποιήθηκε από το Ν. 2741/1999 (ΦΕΚ 
199/Α/1999). 

1.2. Του Π.Δ. 394/1996 (ΦΕΚ 266/Α/1996) «Κανονισμός 
Προμηθειών Δημοσίου (Κ.Π.Δ). 

1.3. Του Ν. 2690/1999 (ΦΕΚ 45/Α/9.3.1999) «Κύρωση 
του Κώδικα Διοικητικής Διαδικασίας και λοιπές διατά¬ 
ξεις». 

1.4. Του Π.Δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

1.5. Του Π.Δ. 195/1995 (ΦΕΚ 102/Α/1995) «Οργανισμός 
Γ ενικής Δ/νσης Κρατικών Προμηθειών». 

1.6. Του Π.Δ. 370/1995 (ΦΕΚ 199/Α/1995) «Προσαρμο¬ 
γής της Ελληνικής Νομοθεσίας περί προμηθειών του Δη¬ 
μοσίου προς το Κοινοτικό Δίκαιο». 

1.7. Του Π.Δ. 27/1996 (ΦΕΚ 19/Α/1996) «Συγχώνευση 
Υπουργείων Τουρισμού, Βιομηχανίας Ενέργειας και Τε- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χνολογίας και Εμπορίου στο Υπουργείο Ανάπτυξης», όπως 
τροποποιήθηκε με το Π.Δ. 122/2004 (ΦΕΚ85/Α/2004). 

1.8. Του Π.Δ. 59/1996 (ΦΕΚ 51/Α/1996) «Σύσταση Γενι¬ 
κής Γραμματείας Εμπορίου στο Υπουργείο Ανάπτυξης 
και καθορισμός των αρμοδιοτήτων της». 

1.9. Του Π .Δ.121/2004 (ΦΕΚ/Α/2004) «Διορισμός 
Υπουργών και Υφυπουργών». 

2. Την κοινή απόφαση Δ15/Α/Φ/19/4889/24.3.2004 (ΦΕΚ 
528/Β/26.3.2004) του Πρωθυπουργού και του Υπουργού 
Ανάπτυξης που αφορά στην ανάθεση αρμοδιοτήτων 
στους Υφυπουργούς Ανάπτυξης. 

3. Τη με αριθμό Π 1/2490/22.8.1995 απόφαση του Υφυ¬ 
πουργού Εμπορίου «Τρόπος παραλαβής - τήρησης και 
διαχείρισης των κατατεθέντων ή αποστελλομένων δειγ¬ 
μάτων και αντιδειγμάτων κατά τις προμήθειες που διε- 
νεργούνται από το Υπουργείο Εμπορίου». 

4. Την ανάγκη εκκαθάρισης των αποθηκών δειγμάτων 
και αντιδειγμάτων που παραλαμβάνονται και φυλάσσο¬ 
νται από το αρμόδιο Γραφείο Δειγμάτων του Τμήματος 
Δημοσιεύσεων, Παραλαβών και Δειγμάτων της Δ/νσης 
πολιτικής Προμηθειών. 

5. Την από 3.3.2005 παραίτηση του Ρηγόπουλου Τρια¬ 
ντάφυλλου, αποφασίζουμε: 

Τροποποιούμε την απόφασή μας Π1/997/28.2.2005 και 
αντικαθιστούμε το με αρίθμηση 4 μέλος της Επιτροπής 
ως εξής: 

Κοτσιώλης Πέτρος, του κλάδου ΔΕ με βαθμό Α' που 
υπηρετεί στην Δ/νση Διοικητικού του Υπουργείου Ανά¬ 
πτυξης - Γενική Γραμματεία Εμπορίου. 

Κατά τα λοιπά ισχύει η απόφασή μας Π1 /997/28.2.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2005 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. Υ4α/7/2005 (5) 

Τροποποίηση οργανισμού του Γενικού Νοσοκομείου 
Πρέβεζας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 5 - 8 του Ν. 2889/2001 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις» (Α'37). 

β) Του πρώτου εδαφίου της παρ. 2του άρθρου 29ατου 
Ν. 1558/1985 (Α' 137), όπως προστέθηκε με το άρθρο 27 
του Ν. 2081/1992 (Α' 154) και αντικαταστάθηκε με το άρ¬ 
θρο 1 παρ. 2ατου Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (Α' 38) και το γεγονός ότι από τις διατά¬ 
ξεις της παρούσας Απόφασης δεν θα προκληθεί επιπλέ¬ 
ον δαπάνη σε βάρος του κρατικού προπυπολογισμού 

γ) Του Π.Δ. 87/1986 «Ενιαίο Πλαίσιο Οργάνωσης Νοσο¬ 
κομείων» (Α'32). 


δ) Του άρθρου 13 παρ. 2 περ. α' (5) του Π.Δ. 95/2000 
«Οργανισμός του Υπουργείου Υγείας και Πρόνοιας» (Α' 
76). 

2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

3. Την υπ’ αριθ. Υ1/10.3.2004 Απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (Β' 513). 

4. Την αριθμ. ΔΙΔΚ/Φ. 1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

5. Την αριθ. 14650/ΔΙΟΕ 85/17.3.2004 κοινή απόφαση 
του Πρωθυπουργού καιτου Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

6. Την υπ’ αριθμ. 11/2004 απόφαση του ΣΔ του Γ.Ν. 
ΠΡΕΒΕΖΑΣ και το υπ’ αριθμ. 7559/2004 έγγραφο από τη 
Δ/ντρια Διοικητικής Υπηρεσίας του ιδίου Νοσοκομείου. 

7. Το υπ’αριθμ. 43491/23.12.2004 έγγραφο από το 
ΑΣΕΠ, αποφασίζουμε: 

Η υπ’ αριθ. Α3β/οικ. 16189 (ΦΕΚ 7/Β/87) Υπουργική 
Απόφαση «Αναμόρφωση του Οργανισμού του Γενικού 
Νοσοκομείου Πρέβεζας», η οποία τροποποιήθηκε και συ¬ 
μπληρώθηκε με την υπ’ αριθ. Υ4α/5397/1994 (ΦΕΚ 803/Β/ 
1994 Υπουργική Απόφαση, τροποποιείται όπως παρακά¬ 
τω: 

Στο άρθρο 13 «Στελέχωση Διοικητικής Υπηρεσίας» στην 
κατηγορία ΤΕ, στον κλάδο ΤΕ Ραδιολογίας - Ακτινολογίας 
προστίθεται μία (1) θέση και στην κατηγορία ΥΕ στον κλά¬ 
δο Προσωπικό Καθαριότητας καταργούνται δύο (2) θέ¬ 
σεις, ώστε οι συγκεκριμένοι κλάδοι διαμορφώνονται ως 
ακολούθως: 

ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ 

Πέντε (5) θέσεις 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Δεκαεπτά (17) θέσεις 

Ο κλάδος αυτός περιλαμβάνει τις ειδικότητες: Καθαρι- 
στών-τριών, Πλυντών-τριών, Πρεσσαδόρων-Σιδερωτών 
- τριών και Επιμέλειας κήπων. Η κατανομή των θέσεων 
στις ειδικότητες γίνεται κάθε φορά με την απόφαση προ¬ 
κήρυξης αυτών. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Οι διατάξεις του άρθρου 4 της ΚΥΑ Υ4α/5397(ΦΕΚ 
803/Β/1994) εξακολουθούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡ ΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚ. ΚΑΚΛΑΜΑΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Υ3β/Γ.Π/οικ. 29140 (6) 

Επιστημονική διασύνδεση της Μονάδας Αιμοκάθαρσης 
ΝΕΦΡΟΙΑΤΡΙΚΗ ΕΠΕ με την Μ.Τ.Ν. του Γεν. Νοσοκο¬ 
μείου Μελισσίων«Α.ΦΛΕΜΙΓΚ». 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 31 του Ν. 2646/1998 (ΦΕΚ 
Α' 236) «Ανάπτυξη του Εθνικού Συστήματος Κοινωνικής 
Φροντίδας και άλλες διατάξεις». 

2. Τις διατάξεις του Π.Δ/τος 225/2000 (ΦΕΚΑ' 194) Κα¬ 
θορισμός κριτηρίων κατά περιφέρεια και περιοχή, όρων, 
προϋποθέσεων για την έγκριση σκοπιμότητας και την 
ίδρυση και λειτουργία Μονάδων Χρόνιας Αιμοκάθαρσης 
(Μ.Χ.Α) εκτός Νοσοκομείων και κλινικών. 

3. Την υπ’ αριθμ. Υ3β/Γ.Ποικ. 31319/27.3.2002 Εγκύκλιο 
του Υφυπουργού Υγείας και Πρόνοιας με θέμα Ίδρυση 
και λειτουργία Μονάδων Χρόνιας Αιμοκάθαρσης εκτός 
Νοσοκομείων και Κλινικών. 

4. Την αριθμ. Υ3β/Γ.Π οικ. 114844/19.11.2003 Υπουργι¬ 
κή Απόφαση με θέμα «Έγκριση σκοπιμότητας για την 
ίδρυση και λειτουργία Μονάδας Χρόνιας Αιμοκάθαρσης 
στην περιοχή Βορείων Προαστίων του Νομού Αττικής 
απάτην Εταιρεία « ΝΕΦΡΟΙΑΤΡΙΚΗ ΕΠΕ». 

5. Την αριθμ. 1505/18.5.2004 Απόφαση της Νομ. Αθη¬ 
νών Τομέας Ανατ. Αθήνας με θέμα «Χορήγηση άδειας 
ίδρυσης Μ.Χ.Α στην εταιρεία «ΝΕΦΡΟΙΑΤΡΙΚΗ ΕΠΕ» στο 
Δήμο Μεταμόρφωσης. 

6. Την αριθμ. 27304/17.3.2004 (ΦΕΚ Β' 517) Κοινή Από¬ 
φαση «Ανάθεση αρμοδιοτήτων στους Υφυπουργούς 
Υγείας και Κοιν. Αλληλεγγύης». 

7. Την αριθμ. 23 Απόφαση της 195ης ολομ/10.2.2005 
του Κεντρικού Συμβουλίου Υγείας (ΚΕΣΥ). 

8. Το γεγονός ότι από τις διατάξεις της Απόφασης αυ¬ 
τής δενπροκαλείταιδαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Την επιστημονική διασύνδεση της Μονάδας Χρόνιας 
Αιμοκάθαρσης (Μ.Χ.Α) με την επωνυμία «ΝΕΦΡΟΙΑΤΡΙ- 
ΚΗ ΕΠΕ» με το Γεν. Νοσοκομείο Μελισσίων «Α. ΦΛΕΜΙ- 
ΓΚ». 

Στη Μονάδα παρέχεται η δυνατότητα να υποβάλλει αι¬ 
τήματα επιστημονικού χαρακτήρα στο Επιστημονικό Συμ¬ 
βούλιο, στο Διευθυντή της Ιατρικής Υπηρεσίας και στον 
Διευθυντή του Νεφρολογικού Τμήματος ή της Κλινικής 
του Νοσοκομείου με το οποίο συνδέεται επιστημονικά, 
ανάλογα με την επιτακτικότητα της ανάγκης που αντιμε¬ 
τωπίζει για επιστημονική στήριξη. 

Το Νοσοκομείο με τα επιστημονικά του όργανα όπως 
περιγράφονται ανωτέρω, οφείλει να παρέχει την επιστη¬ 
μονική του στήριξη και συνδρομή στη Μονάδα άμεσα, 
οσάκις του ζητηθεί. 

Η Μονάδα οφείλει με δήλωσή της να γνωστοποιεί στο 
Νοσοκομείο που διασυνδέεται με την παρούσα, τις κατη¬ 
γορίες των χρόνιων νεφροπαθών που θα αντιμετωπίζει 
όπως ημεδαπούς, αλλοδαπούς, μονίμους κατοίκους της 
περιοχής ή επισκέπτες λόγω διακοπών ή άλλες περιπτώ¬ 
σεις που δεν αναφέρονται, σύμφωνα με την υπ’ αριθμ. 
23/10.2.2005 της 195ης ολομέλειας του ΚΕΣΥ. 

Για την παροχή της επιστημονικής στήριξης από το Νο¬ 
σοκομείο η Μονάδα οφείλει απαρέγκλιτα να εφαρμόζει 


τις διατάξειςτου άρθρου 3του Π. Δ/τος 225/2000 (ΦΕΚΑ' 
194). 

Το Νοσοκομείο διασύνδεσης οφείλει να ενημερώνει τη 
Μονάδα για τις εκπαιδευτικές ή άλλες επιστημονικές εκ¬ 
δηλώσεις του Νεφρολογικού Τμήματός του, στις οποίες 
θα πρέπει να συμμετέχει το ιατρικό και νοσηλευτικό προ¬ 
σωπικό τηρουμένης της προβλεπόμενης διαδικασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθ. 19757 (7) 

Σύσταση ειδικής νομοπαρασκευαστικής επιτροπής για 
την επεξεργασία και εισήγηση των αναγκαίων νομοθε¬ 
τικών μέτρων, που αφορούν τον τρόπο διοίκησης των 
δικαστηρίων, την κατάσταση των δικαστικών λειτουρ¬ 
γών και άλλα σχετικά θέματα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 10 του Ν. 3060/2002 (ΦΕΚΑ'242). 

β) Του άρθρου 23 παρ. 1 περ. ιτου Ν. 2145/1993 (ΦΕΚ 
Α' 88). 

γ) Του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α.,μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) Του άρθρου 29Α'του Ν.1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚΑ' 154) και αντι- 
καταστάθηκε με το άρθρο 1 του Ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής για την επεξεργασία και εισήγηση των ανα¬ 
γκαίων νομοθετικών μέτρων, που αφορούν τον τρόπο δι¬ 
οίκησης των δικαστηρίων, την κατάσταση των δικαστικών 
λειτουργών και άλλα σχετικά θέματα. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 28.071,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την σύσταση ειδικής νομοπαρασκευαστικής επιτροπής 
για την επεξεργασία και εισήγηση των αναγκαίων νομο¬ 
θετικών μέτρων, που αφορούν τον τρόπο διοίκησης των 
δικαστηρίων, την κατάσταση των δικαστικών λειτουργών 
και άλλα σχετικά θέματα, αποτελούμενη από τους: 

1. Παναγιώτη Πανούρη, Γενικό Γραμματέα του Υπουρ¬ 
γείου Δικαιοσύνης, ως Πρόεδρο. 

2. Γεώργιο Παναγιωτόπουλο, Αντιπρόεδρο του Συμ¬ 
βουλίου της Επικράτειας. 

3. Χαράλαμπο Γεωργακόπουλο, Αντιπρόεδρο του Αρεί- 
ου Πάγου. 

4. Νικόλαο Αγγελάρα, Αντιπρόεδρο του Ελεγκτικού Συ¬ 
νεδρίου. 

5. Αθανάσιο Ανδρεουλάκο, Αντεισαγγελέα Αρείου Πά¬ 
γου. 

6. Δημήτριο Παξινό, Πρόεδρο Δικηγορικού Συλλόγου 
Αθηνών. 

7: Δημήτριο Γαρούφα, Πρόεδρο Δικηγορικού Συλλό¬ 
γου Θεσσαλονίκης. 

8. Αχιλλέα Ζήση, Πρόεδρο Ένωσης Δικαστών και Ει¬ 
σαγγελέων. 

9. Σωτήριο Μπόγια, Πρόεδρο Ένωσης Εισαγγελέων. 

10. Κωνσταντίνο Κουσούλη, Πρόεδρο Δικαστών του 
Συμβουλίου της Επικράτειας. 

11. Ειρήνη Γιανναδάκη, Πρόεδρο Διοικητικών Δικα¬ 
στών. 

12. Ευστάθιο Ροντογιάννη, Πρόεδρο Ένωσης Δικαστι¬ 
κών Λειτουργών Ελεγκτικού Συνεδρίου. 

13. Σπυρίδωνα Φλογαίτη, Καθηγητή Διοικητικού Δικαί¬ 
ου Παν/μίου Αθηνών. 

14. Φίλιππο Σπυρόπουλο, Καθηγητή Δημοσίου Δικαίου 
Παν/μίου Αθηνών. 

15. Αντώνιο Μακρυδημήτρη, Καθηγητή Διοικητικής Επι¬ 
στήμης Παν/μίου Αθηνών, Ειδικό Σύμβουλο στο Γραφείο 
του Πρωθυπουργού, ως μέλη. 

Χρέη γραμματέα της ανωτέρω επιτροπής θα εκτελεί η 
Διονυσία Παπαηλιού, υπάλληλος Υπουργείου Δικαιοσύ¬ 
νης. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ Π ΑΠΑΛΗ Γ ΟΥΡΑΣ 
-♦- 

Αριθ. 18989 (8) 

Τροποποίηση του Κανονισμού Εσωτερικής Υπηρεσίας 
του Εφετείου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 25 παρ. 3 περ. ατού Ν. 2812/2000 (Α' 67). 

γ) Του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2α του Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την αριθ. 56568/28.5.2004 απόφαση του Υπουργού 
Δικαιοσύνης (ΦΕΚ 842/τ.Β'/8.6.2004). 

4. Το υπ’ αριθμ. 141/11.2.2005 έγγραφο του Εφετείου 
Λάμιας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Λαμίας, όπως διαμορφώθηκε με την υπ’ 


αριθμ. 1/2005 απόφαση της Ολομέλειας του Εφετείου 
Λαμίας η οποία έχει ως εξής: 

Τροποποιεί τον ισχύοντα Κανονισμό του Εφετείου Λα¬ 
μίας ως ακολούθως: 

1) α) Προσδιορίζει την πρώτη Δευτέρα των μηνών 
Οκτωβρίου, Δεκεμβρίου, Μαρτίου και Ιουνίου εκάστου 
έτους, για την εκδίκαση υποθέσεων αρμοδιότητας του 
Τριμελούς Εφετείου, στη Μεταβατική έδρα αυτού στη Λι¬ 
βαδειά, β) Σε περίπτωση δε που η ως άνω πρώτη Δευτέρα 
οποιουδήποτε των ως άνω μηνών είναι αργία, θα προσ¬ 
διορίζεται ως δικάσιμος για την εκδίκαση υποθέσεων αρ¬ 
μοδιότητας του Τριμελούς Εφετείου στη Μεταβατική 
έδρα αυτού στη Λιβαδειά, η επόμενη αυτής ημέρα, δηλα¬ 
δή, η πρώτη Τρίτη του αντίστοιχου μήνα. 

2) Τίθεται στον Κανονισμό διάταξη, σύμφωνα με την 
οποίαν, εφόσον η πρώτη Δευτέρατων μηνών Νοεμβρίου, 
Φεβρουάριου και Μάίου, που έχουν προσδιορισθεί ως δι¬ 
κάσιμοι για την εκδίκαση των πολιτικών υποθέσεων στη 
Μεταβατική έδρα του Εφετείου στη Λιβαδειά, είναι αργία, 
θα προσδιορίζεται ως δικάσιμος η επόμενη εργάσιμη 
Δευτέρα και εφόσον και αυτή είναι αργία θα προσδιορίζε¬ 
ται η μεθεπόμενη της πρώτης Δευτέρας του ιδίου μήνα. 

Κρίθηκε, αποφασίσθηκε την 11 Ιανουάριου 2005 δημο- 
σιεύθηκε στις 11 Ιανουάριου 2005. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΚΩΝ/ΝΑ ΖΑΖΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2005 

Με εντολή Υπουργού 
Ο Γ ενικός Γ ραμματέας 

ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. οικ. 24552 (9) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Αλεξανδρούπολης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997. 

β) Του άρθρου 25παρ. 3περ. ατού Ν. 2812/2000 (Α'67). 

γ) Του άρθρου 29Α του Ν. 1558/1985 (Α' 137) όπως προ- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την αριθ. 56568/28.5.2004 απόφαση του Υπουργού 
Δικαιοσύνης (ΦΕΚ 842/τ.Β'/8.6.2004). 

4. Το υπ’ αριθμ. 46/7.2.2005 έγγραφο του Πρωτοδικεί¬ 
ου Αλεξανδρούπολης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Αλεξανδρούπολης, όπως διαμορφώ¬ 
θηκε με την υπ’ αριθμ. 7/2005 απόφαση της Ολομέλειας 
του Πρωτοδικείου Αλεξανδρούπολης η οποία έχει ως 
εξής: 

Τροποποιεί τον Κανονισμό Εσωτερικής Υπηρεσίας του 
Πρωτοδικείου Αλεξανδρούπολης, που κυρώθηκε με την 
υπ’ αριθμ.95865/19.11.1991 απόφαση του Υπουργού Δι¬ 
καιοσύνης, κατά πλειοψηφία, ως προς τον αριθμό των 
προσδιοριζόμενων υποθέσεων στο πινάκιο της Τακτικής 
Διαδικασίας, τον οποίο ορίζει σε είκοσι (20) κατά συνε¬ 
δρίαση. 

Κρίθηκε, αποφασίσθηκε στην Αλεξανδρούπολη στις 
15.12.2004 και δημοσιεύθηκε εκεί στις 2.2.2005. 

Ο Πρόεδρος Η Γραμματέας 

ΠΑΝΑΓΙΩΤΗΣ ΓΙΑΝΝΟΥΛΗΣ ΕΥΑΓΓΕΛΙΑ ΖΕΡΒΟΓΙΑΝΝΙΔΟΥ 

Η Εισαγγελέας 
ΗΩ ΡΩΜΑΙΟΥ 

Τα Μέλη 

ΕΙΡΗΝΗ ΔΡΟΣΟΥ, ΜΑΡΙΑ ΠΑΠΑΚΩΝΣΤΑΝΤΙΝΟΥ 
ΕΥΣΤΡΑΤΙΑ ΠΑΤΣΑΚΟΓΛΟΥ, ΜΑΡΙΑ ΛΥΓΚΑ 
ΘΕΟΔΩΡΑ ΠΟΛΥΜΕΝΟΠΟΥΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2005 
Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


Αριθ. 1302 (10) 

Παροχή άδειας για τη συγχώνευση αμοιβαίων κεφαλαίων 
που διαχειρίζεται η εταιρεία ΓΕΝΙΚΗ Α.Ε.Δ.Α.Κ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 154/18.3.2005 του Γενικού Διευθυντή) 

Έχοντας υπόψη: 

1. Τις διατάξεις του άρθρου 17 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α/210/2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς (ΦΕΚ Β/1620/3.11.2003). 

3. Την από 1 Μαρτίου 2005 επιστολή της εταιρείας ΓΕ¬ 
ΝΙΚΗ Α.Ε.Δ.Α.Κ. μαζί με το σχέδιο συμβάσεως συγχώνευ¬ 
σης των παρακάτω αμοιβαίων κεφαλαίων και τη σύμφωνη 
γνώμη του θεματοφύλακα ΓΕΝΙΚΗ ΤΡΑΠΕ Ζ Α ΤΗΣ ΕΛΛΑ¬ 
ΔΟΣ Α.Ε. 

4. Την από 17 Μαρτίου 2005 εισήγηση της Διεύθυνσης 
Χορήγησης Αδειών και Εποπτείας Φορέωντης Κεφαλαια¬ 
γοράς, αποφασίζουμε: 

Παρέχουμε άδεια για τη συγχώνευση των αμοιβαίων κε¬ 
φαλαίων ΘΕΝΙΚΙ ΕΠΙΛΕΓΜΕΝΩΝ ΑΞΙΩΝ ΜΕΤΟΧΙΚΟ 
ΕΣΩΤΕΡΙΚΟΥ και ΘΕΝΙΚΙ ΑΝΑΠΤΥΣΣΟΜΕΝΩΝ ΕΤΑΙΡΙΩΝ 
ΜΕΤΟΧΙΚΟ ΕΣΩΤΕΡΙΚΟΥ δι’ απορροφήσεως του δεύτε¬ 
ρου από το πρώτο, σύμφωνα με το σχέδιο συμβάσεως 
συγχώνευσης των παραπάνω αμοιβαίων κεφαλαίων που 
υπέβαλε η διαχειρίστρια εταιρεία ΓΕΝΙΚΗ Α.Ε.Δ.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θί.ςτ - θ-ιτίδίΙ: \λ/θ0ιτι351θγ @ θί.^Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 ευτο για κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 ευΐΌ ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουίΌ προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊπίειτιεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβι-ηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευι·ο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίετηοΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























